Raġel ta’ 36 sena mill-Imtarfa weġġa’ gravi wara li tilef il-kontroll tal-karozza. L-inċident seħħ għall-ħabta tat-7.45am fil-limiti tal-Għajn il-Kbira, Siġġiewi. Għal xi raġuni x-xufier  tilef il-kontroll tal-vettura li kien qiegħed isuq, tat-tip Seat Ibiza, u ħabat ġo siġra. Fuq il-post issejħu membri tal-Protezzjoni Ċivili u tim mediku li permezz t’ambulanza, ir-raġel ittieħed l-Isptar Mater Dei għall-kura fejn iktar tard, ġie ċċertifikat li qiegħed isofri minn ġrieħi serji. L-investigazzjonijiet tal-Pulizija għadhom għaddejjin.